b'\n_START_ARTICLE_\nLicopodi\n_START_SECTION_\nEsp\xc3\xa8cies aut\xc3\xb2ctones als Pa\xc3\xafsos Catalans\n_START_PARAGRAPH_\nLycopodium clavatum i Lycopodium annotinum es troben a Catalunya concretament als Pirineus. Antigament per\xc3\xb2, Huperzia selago (Huperzi\xc3\xa0cies) i Diphasiastrum alpinum, tamb\xc3\xa9 presents als Pirineus, eren considerades del g\xc3\xa8nere Lycopodium.\n_START_SECTION_\nUsos\n_START_PARAGRAPH_\nLa pols d\'espores (coneguda com a sofre vegetal) \xc3\xa9s groguenca i, especialment la pols de Lycopodium clavatum, s\'ha usat molt en focs artificials, per a pintures, per a explosius, com antiadherent en preservatius i com a coberta de p\xc3\xadndoles. \xc3\x89s tamb\xc3\xa9 utilitzat com a estabilitzador de gelats. El terme "m\xc3\xa0scara de Lycopodium" s\'usa per descriure un tipus de m\xc3\xa0scara flamejant usada per algunes bandes de m\xc3\xbasica o artistes a l\'escenari, com Rammstein, en el tema Feuer frei!, del film xXx._NEWLINE_En experiments de f\xc3\xadsica, la pols s\'usa per fer ones sonores visibles en l\'aire i per a observaci\xc3\xb3 i mesurament. Per exemple, Chester Carlson va utilitzar espores de Lycopodium en els seus experiments per a demostrar la xerografia.'